ΠΕΡΙΕΧΟΜΕΝΑ
ΑΠΟΦΑΣΕΙΣ
Ένταξη του τμήματος «Παράκαμψη Δάφνης - Παράκαμψη Κεραμιδιάς», στο Πρωτεύον Επαρχιακό
Οδικό Δίκτυο υπ’  αρ. 30 «Αμαλιάδα  - Σιμόπουλο - Χάνι Πανόπουλου δια Δαμίζης - Κεραμυδιάς -
Εφύρας - Ανθώνος και Περιφερ. Αγνάντων», του
νομού Ηλείας.
Μερική ανάκληση της υπ’ αρ. 60515/03-09-1968
απόφασης (Β’  507) κήρυξης έκτασης ως αναδασωτέα, του Νομάρχη Αχαΐας, για έκταση συνολι-
κού εμβαδού 3.777,669 στρεμμάτων που βρίσκεται στην ευρύτερη περιοχή της Δ.Ε. Πατρέων και
Δ.Ε. Ρίου του Δ. Πατρέων, ΠΕ Αχαΐας.
Τροποποίηση ορίου λοιπών όρων δόμησης στο
Ο.Τ. 575Γ, με επιβολή όρων δόμησης του τομέα VI
Ε2, όπως και των όμορων οικοδομικών τετραγώνων, τα οποία εντάχθηκαν στο σχέδιο πόλης με το
Π.Δ. της 4-1- 1979 (Δ΄ 121) και αναθεωρήθηκαν με
την υπ’ αρ. 811/17-2-1989 απόφαση του Νομάρχη
(Δ΄ 42/2003, σύμφωνα με το συνημμένο τοπογραφικό διάγραμμα.
ΑΠΟΦΑΣΕΙΣ
Αριθμ. 28469
(1)
Ένταξη του τμήματος «Παράκαμψη Δάφνης - Παράκαμψη Κεραμιδιάς», στο Πρωτεύον Επαρχιακό
Οδικό Δίκτυο υπ’ αρ. 30 «Αμαλιάδα - Σιμόπουλο Χάνι Πανόπουλου δια Δαμίζης - Κεραμυδιάς -
Εφύρας - Ανθώνος και Περιφερ. Αγνάντων», του
νομού Ηλείας.
Ο ΥΠΟΥΡΓΟΣ
ΥΠΟΔΟΜΩΝ KAI ΜΕΤΑΦΟΡΩΝ
Έχοντας υπόψη:
1. Τον ν. 3155/55 «Περί κατασκευής και συντηρήσεως
Οδών» (Α’ 63) και τα εκτελεστικά του διατάγματα.
2. Τον ν. 653/1977 «Περί υποχρεώσεως των παροδίων
ιδιοκτητών για την διάνοιξη Εθνικών Οδών κ.λπ.» (Α’ 214),
όπως τροποποιήθηκε και συμπληρώθηκε μέχρι σήμερα
και το π.δ. 929/1979 «Περί εκτελέσεως του άρθρου 1 του
ν. 653/1977» (Α’ 259).
3. Τον ν. 1418/1984 «Δημόσια Έργα και ρυθμίσεις συναφών θεμάτων» (Α’ 23) και ειδικότερα την παρ. 3 του
άρθρου 25, η οποία διατηρείται σε ισχύ, καθόσον σύμφωνα με την παρ. 4 του άρθρου 377 του ν. 4412/2016 δεν
είναι αντίθετη και δεν ρυθμίζει με διαφορετικό τρόπο
θέματα του υπόψη νόμου.
4. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
5. Toν ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133).
6. Τον ν. 4727/2020 (Α’ 184) περί ψηφιακής διακυβέρνησης (Ενσωμάτωση στην Ελληνική Νομοθεσία της Οδη-
γίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις.
7. Το β.δ. της 9.8.1955 «Περί Καθορισμού των Εθνικών Οδών κατά τις διατάξεις του ν. 3155/1955» και την
απόφαση υπό στοιχεία Γ 25871/9.7.63 του Υπουργού
Δημοσίων Έργων «Περί αριθμήσεως των Εθνικών Οδών».
8. Το β.δ. της 6.2.1956 «Περί Καθορισμού των Επαρχιακών Οδών των νομών του κράτους κατά τις διατάξεις
του ν. 3155/1955» (Α’ 47).
9. Το β.δ. 465/1970 «Περί όρων και προϋποθέσεων
εγκαταστάσεως και λειτουργίας αντλιών καυσίμων προ
πρατηρίων κειμένων εκτός εγκεκριμένων σχεδίων πόλεων και κωμών ή εκτός κατοικημένων εν γένει περιοχών
και περί κυκλοφοριακής συνδέσεως εγκαταστάσεων
μετά των οδών», όπως τροποποιήθηκε και ισχύει σήμερα με το π.δ. 118/2006.
10. Το π.δ. 209/1998 «Λήψη μέτρων για την ασφάλεια
υπεραστικής συγκοινωνίας».
11. Το άρθρο 3 του π.δ. 70/2015 (Α’ 114), σύμφωνα
με το οποίο το Υπουργείο Υποδομών Μεταφορών και
Δικτύων που είχε συγχωνευθεί σε Υπουργείο Οικονομίας,
Υποδομών, Ναυτιλίας και Τουρισμού, ανασυνιστάται σε
Υπουργείο Υποδομών Μεταφορών και Δικτύων.
12. Το άρθρο 4 του π.δ. 123/2016 (Α’ 208) σύμφωνα με
το οποίο το Υπουργείο Υποδομών Μεταφορών και ΔιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαρτίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 101
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
κτύων, μετονομάζεται σε Υπουργείο Υποδομών και Μεταφορών, σε συνδυασμό με το άρθρο 3 του π.δ. 70/2015
(Α’ 114).
13. To π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151).
14. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
15. Το π.δ. 83/2019 «Διορισμός Αντιπροέδρου της
Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
16. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
17. Το π.δ. 46/2021 (Α’  119) τροποποίηση του
π.δ. 123/2017 «Οργανισμός του Υπουργείου Υποδομών
και Μεταφορών (Α’ 151)».
18. Την εγκύκλιο υπ’ αρ. 18/99 με την υπό στοιχεία
ΔΜΕΟ/ε/516/10.5.99 «Περί χαρακτηρισμού οδών ως
Εθνικών ή Επαρχιακών» σύμφωνα με την παρ. 3 του
άρθρου 25 του ν. 1418/1984.
19. Την υπό στοιχεία Γ 25871/9.7.63 απόφαση του
Υπουργού Δημοσίων Έργων «Περί αριθμήσεως των
Εθνικών Οδών» (Β’ 319).
20. Την υπό στοιχεία Δ16α/04/773/29.11.90 κοινή απόφαση του Υπουργού Προεδρίας και αναπληρωτή Υπουρ-
γού ΠΕ.ΧΩ.ΔΕ. «Περί εξαίρεσης διοικητικών πράξεων
ή εγγράφων από τον κανόνα των τριών υπογραφών».
21. Την υπ’ αρ. οικ 49104/26-06-2018 απόφαση Υπουργού ΥΠΟ.ΜΕ «Τοποθέτηση Προϊσταμένου της Γεν. Διεύ-
θυνσης Συγκοινωνιακών Υποδομών του ΥΠΟ.ΜΕ».
22. Την υπ’ αρ. 2585/1-7-2020 απόφαση του Υπουργού
Υποδομών και Μεταφορών «Ορισμός Αποφαινόμενου
Οργάνου και Διατάκτη. Μεταβίβαση της εξουσίας υπογραφής “Με εντολή Υπουργού” στον Γενικό Γραμματέα
Υποδομών του Υπουργείου Υποδομών και Μεταφορών
κατ’ άρθρο 13 παρ. 6 και 37 παρ. 2 και 3 του ν. 4622/2019
(Α’ 133)» (Β΄ 3089).
23. Την υπ’ αρ. 2798/4-8-2020 (Ο.Ε. 5-8-2020) εγκύκλιο
«Οδηγίες σε σχέση με την υπ’ αρ. 2585/1-7-2020 (Β’ 3089)
υπουργική απόφαση περί ορισμού Αποφαινόμενου Οργάνου και Διατάκτη».
24. Την υπ’ αρ. 205747/28.7.2021 απόφαση της Υπηρεσιακής Γραμματέως του ΥΠΟΜΕ «Μετακίνηση Προ-
ϊσταμένων Τμημάτων και ορισμός ως Αναπληρωτών
Προϊσταμένων Διευθύνσεων».
25. Την υπ’ αρ. 309/16.9.2021 απόφαση του Πρωθυπουργού και Υπουργού Υποδομών και Μεταφορών
«Ανάθεση καθηκόντων Γενικής Γραμματέως Υποδομών
και Μεταφορών» (ΥΟΔΔ 772).
26. Την ανάγκη χαρακτηρισμού της οδού που αναφέρεται στο θέμα, προς άρση ενδεχόμενων αμφισβητήσε-
ων και για να εναρμονίζονται οι ανάλογες νομοθετικές
διατάξεις.
Αφού είδαμε:
1. Το β.δ. της 6.2.1956 «Περί Καθορισμού των Επαρχιακών Οδών των νομών του κράτους κατά τις διατάξεις
του ν. 3155/1955» (Α’ 47), με το οποίο χαρακτηρίζεται
στο νομό Ηλείας η επαρχιακή οδός 30 «Αμαλιάς - Σιμόπουλον - Χάνι Πανοπούλου διά Δαμίζης, Κεραμιδιάς,
Εφόρας, Ανθώνος και Περιφ. Αγνάντων».
2. Την υπό στοιχεία ΔΜΕΟ/ε/0/266/9.3.95 απόφαση
του Υπουργού Περιβάλλοντος Χωροταξίας και Δημοσίων έργων, «Ανακατάταξη Επαρχιακού Οδικού Δικτύου
των Νομών της Χώρας» (Β’ 293), με την οποία κατατάχθηκε στο Πρωτεύον Επαρχιακό Οδικό Δίκτυο του Νομού
Ηλείας η επαρχιακή οδός 30 «Αμαλιάδα - Σιμόπουλον Χάνι Πανόπουλου διά Δαμίζης - Κεραμυδιάς - Εφύρας -
Ανθώνος και Περιφερ. Αγνάντων».
3. Η υπ’ αρ. 166/2009 απόφαση της Νομαρχιακής Αυτ/
σης Ηλείας με την οποία εγκρίνεται η επικαιροποιημένη μελέτη οδοποιίας, κόμβων και αποκατάστασης των
αγροτικών οδών του έργου: «Βελτίωση οδού Δάφνη-111
ΕΟ στο τμήμα παράκαμψη Δάφνης-παράκαμψη Κεραμιδιάς».
4. Την Γενική Οριζοντιογραφία (Μάιο 2009), η όποια
εγκρίθηκε και θεωρήθηκε από την Νομαρχιακή Αυτ/ση
Ηλείας, του έργου «Μελέτη οδού Δάφνη-Ε.Ο.111, τμήμα:
Δάφνη  -Κεραμιδιά», (απόφαση 166/2009 της Νομαρχ.
Αυτ/σης Ηλείας) κλίμακας 1:5000.
5. Η υπ’ αρ. 836/9.3.2011 (ΑΔΑ: 4Α1ΗΟΡ1Φ-Λ) απόφαση της Ενδιάμεσης Διαχειριστικής Αρχής Περιφέρειας
Δυτικής Ελλάδας «Ένταξη της πράξης “Βελτίωση ΕΟ Δάφνη-111 ΕΟ στο τμήμα παράκαμψη Δάφνης- παράκαμψη
Κεραμιδιάς” με κωδικό ΜΙS 327464 στο επιχειρησιακό
πρόγραμμα “Δυτική Ελλάδα - Πελοπόννησος -Ιόνιοι Νήσοι”».
6. Την από 27.9.2012 Τεχνική Έκθεση του έργου: «Βελτίωση Ε.Ο. Δάφνη-111 Ε.Ο στο τμήμα παράκαμψη Δάφ-
νης - παράκαμψης Κεραμιδιάς», θεωρημένη από την
Διεύθυνση Τεχνικών Έργων της ΠΕ Ηλείας
7. Την υπ’ αρ. 287223/5140/2012/29.1.2013 απόφαση
της Διεύθυνσης Τεχνικών Έργων της Περιφέρειας Δυτ.
Ελλάδας «Έγκριση τροποποιημένων τευχών δημοπράτησης του έργου «Βελτίωση Ε.Ο. Δάφνη -111 Ε.Ο στο
τμήμα παράκαμψη Δάφνης - παράκαμψη Κεραμιδιάς».
8. Την υπ’ αρ. 3570/111175/10.10.2013 (ΑΔΑ
ΒΛΛ9ΟΡ1Φ-9ΧΩ) απόφαση της Αποκεντρωμένης Διοίκησης Πελοποννήσου, Δυτ. Ελλάδος και Ιονίου «Τροπο-
ποίηση περιβαλλοντικών όρων για το έργο «Οδός Δάφνη -ΕΟ 111, τμήμα παράκαμψης Δάφνης παράκαμψη
Κεραμιδιάς».
9. Την υπ’ αρ. οικ.152433/2308/9.6.2016 (ΑΔΑ:
7Γ3Δ7Λ6-ΓΔΡ) αναφορά περαίωσης έργου «Βελτίωση
Ε.Ο. Δάφνη -111 Ε.Ο. στο τμήμα παράκαμψη Δάφνης-παράκαμψη Κεραμιδιάς» της Διεύθυνσης Τεχνικών Έργων
της ΠΕ Ηλείας της Περιφ. Δυτ. Ελλάδας.
10. Το υπ’ αρ. 7/2021 πρακτικό του Τεχνικού Συμβουλίου ΔΕ της Περιφερειακής Ενότητας Ηλείας με το
οποίο ομόφωνα γνωμοδοτεί υπέρ του χαρακτηρισμού
του τμήματος της Παράκαμψης Δάφνης - παράκαμψης
Κεραμιδιάς, που κατασκευάστηκε στα πλαίσια του έργου
«Βελτίωση Ε.Ο. Δάφνη -111 Ε.Ο στο τμήμα παράκαμψη
Δάφνης-παράκαμψη Κεραμιδιάς», στο Πρωτεύον Επαρχιακό.
11. Το υπό στοιχεία 19081/Δ51904/9.9.2021 έγγραφο
της Διεύθυνσης Υπηρεσίας Δόμησης του Δήμου Ήλιδας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
με το οποίο γνωμοδοτεί θετικά για τον χαρακτηρισμό ως
Πρωτεύον Επαρχιακό Οδικό Δίκτυο του τμήματος της
ΕΟ Δάφνη - 111 ΕΟ (παράκαμψη Δάφνης - παράκαμψη
Κεραμιδιάς).
12. Το υπ’ αρ. 165553/17.9.2021 έγγραφο του Δασαρχείου Αμαλιάδας με το οποίο γνωμοδοτεί θετικά για τον
εν λόγω χαρακτηρισμό.
13. Το υπ’ αρ. 282762/402/3.11.2021 έγγραφο του Γραφείου Προέδρου Περιφερειακού Συμβουλίου Περιφέρει-
ας Δυτικής Ελλάδας με το οποίο διαβιβάζεται η υπ’ αρ.
59/1.11.2021 απόφαση του Περιφερειακού Συμβουλίου
και αποφασίζεται ομόφωνα η αποδοχή του χαρακτηρισμού του τμήματος Παράκαμψη Δάφνης-Παράκαμψη
Κεραμιδιάς ως Πρωτεύον Επαρχιακό.
14. Το υπ’ αρ. 312067/5437/11.11.2021 έγγραφο της
Διεύθυνσης Τεχνικών Έργων της ΠΕ Ηλείας με το οποίο
αιτείται ο χαρακτηρισμός του τμήματος Παράκαμψη
Δάφνης - Παράκαμψη Κεραμιδιάς και αποστέλλονται
συνημμένα σχετικά με το θέμα έγγραφα.
15. Τα από 24.11.2021 ηλεκτρονικά μηνύματα από
της Διεύθυνση Τεχνικών Έργων ΠΕ Ηλείας με το οποίο
αποστέλλεται απόσπασμα χάρτη και συμπληρωματικά δικαιολογητικά (ΙΡΙΔΑ: 333084/24.11.2021 και
332956/24.11.2021)
Και επειδή:
1. Το νέο οδικό τμήμα κατασκευάστηκε στα πλαίσια
του έργου «Βελτίωση Ε.Ο. Δάφνη -111 Ε.Ο. στο τμήμα
παράκαμψη Δάφνης-παράκαμψη Κεραμιδιάς», δεν είναι
χαρακτηρισμένο και αποτελεί παράκαμψη των οικισμών
Δάφνης και Κεραμιδιάς του Ν. Ηλείας.
2. Σύμφωνα με την Τεχνική Έκθεση:
Η μελέτη αφορά την κατασκευή του τμήματος ΔάφνηΚεραμιδιά (παραλλαγή από ΧΘ.0+270 έως ΧΘ.4+889,90)
της Επαρχιακής οδού Δάφνη -Ε.Ο. 111. Με το έργο επιτυγχάνεται: α) Η βελτίωση των συνθηκών της διαμπε-
ρούς κυκλοφορίας της οδού Δάφνης - Κεραμιδιά, και
β) η βελτίωση της σύνδεσης των οικισμών της Δάφνης,
του Κρυονερίου, της Κεραμιδιάς και της Δαφνιώτισσας.
Η οδός αποτελεί τμήμα της οδού Αμαλιάδα -Ε.Ο.111
και εξασφαλίζει εναλλακτικά της σύνδεση της Αμαλιάδας με την πόλη της Πάτρας και της Τρίπολης μέσω της
Ε.Ο.111.
Το μήκος της νέας χάραξης είναι 4.509,90μ. Η τυπική
διατομή είναι β2σ με διαφοροποίηση στο πλάτος των
Λωρίδων Πολλαπλών Χρήσεων με αποτέλεσμα η τυπική διατομή της οδού έχει μια λωρίδα κυκλοφορίας ανά
κατεύθυνση πλάτους 3,75μ. εκάστη, λωρίδες καθοδήγησης 0,25μ. και ΛΠΧ πλάτους 1,75μ. δηλαδή το συνολικό
πλάτος της διατομής είναι 11,50μ.
3. Σύμφωνα με την πράξη ένταξης της εν λόγω μελέτης
στο επιχειρησιακό πρόγραμμα «Δυτική Ελλάδα-Πελοπόννησος - Ιόνιοι Νήσοι» πρόκειται για την κατασκευή
του τμήματος Δάφνη - Κεραμιδιά ως Επαρχιακή οδός.
4. Σύμφωνα με την εισήγηση του Αντιπεριφερειάρχη
Υποδομών και Έργων της Περιφέρειας Δυτικής Ελλάδας
προς το Περιφερειακό Συμβούλιο:
- η νέα χάραξη πραγματοποιήθηκε από την ΧΘ.8+450
επί της Επαρχιακής οδού Αμαλιάδα - Σιμοπούλου, με
αφετηρία χιλιομέτρησης της πόλης της Αμαλιάδας, είναι
εξολοκλήρου κατασκευασμένη και έχει δοθεί σε κυκλοφορία από το έτος 2015.
- η λειτουργική σημασία της νέας οδού είναι μεγάλη,
διότι αναβαθμίζεται η οδική ασφάλεια τόσο σε υπερτοπικό όσο και σε τοπικό επίπεδο, αφού η παλαιά χάραξη
της Επαρχιακής Οδού (30) είχε ανεπαρκή γεωμετρικά
χαρακτηριστικά και λειτουργικά στοιχεία και εγκυμονούσε σοβαρούς κινδύνους για την ασφάλεια πεζών και
οχημάτων.
5. Το εν λόγω οδικό τμήμα πληροί τις προϋποθέσεις
ένταξής του στο Επαρχιακό οδικό δίκτυο αφού αποτελεί
βελτίωση και παραλλαγή υφιστάμενου οδικού δικτύου
στο τμήμα της Επαρχιακής οδού 30: «Αμαλιάδα - Σιμόπουλο - Χάνι Πανόπουλου δια Δαμίζης - Κεραμυδιάς -
Εφύρας  - Ανθώνος και Περιφερ. Αγνάντων», του Ν.
Ηλείας.
6. Σύμφωνα με την παράγραφο 3 του άρθρου 25 του
ν. 1418/1984 επιτρέπεται σε περίπτωση αμφιβολίας σχετικά με τον χαρακτηρισμό τμημάτων οδών ως Εθνικών ή
Επαρχιακών λόγω παραλλαγών ή χρησιμοποίησης τους
ως κλάδων κυκλοφοριακών κόμβων ή για άλλους ανάλογους λόγους, ο καθορισμός να γίνεται με απόφαση
του Υπουργού Δημοσίων Έργων που δημοσιεύεται στην
Εφημερίδα της Κυβερνήσεως, αποφασίζουμε:
Εγκρίνουμε την ένταξη του τμήματος Παράκαμψη
Δάφνης - Παράκαμψη Κεραμιδιάς, που κατασκευάστηκε
στα πλαίσια υλοποίησης του έργου «Βελτίωση Ε.Ο. Δάφνη - 111 Ε.Ο στο τμήμα παράκαμψη Δάφνης-παράκαμψη
Κεραμιδιάς», στο Πρωτεύον Επαρχιακό Οδικό Δίκτυο
υπ’ αρ. 30 «Αμαλιάδα -Σιμόπουλο- Χάνι Πανόπουλου δια
Δαμίζης - Κεραμυδιάς - Εφύρας - Ανθώνος και Περιφερ.
Αγνάντων», του νομού Ηλείας.
Από τις διατάξεις της απόφασης αυτής δεν προκύπτει
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
Η απόφαση αυτή και το συνημμένο απόσπασμα
Google earth, με τίτλο: «Ένταξη του νέου οδικού τμήματος “παράκαμψη Δάφνης - Κεραμιδιάς”, στο Επαρχιακό
Δίκτυο υπ’ αρ.30, του Πρωτεύοντος Επαρχιακού Οδικού
Δικτύου του Ν. Ηλείας», να δημοσιευθούν στην Εφημερίδα της Κυβερνήσεως.
Αθήνα, 27 Ιανουαρίου 2022
Ο Υπουργός
ΚΩΝΣΤΑΝΤΙΝΟΣ ΚΑΡΑΜΑΝΛΗΣ
Ι
Αριθμ. 19069
(2)
Μερική ανάκληση της υπ’ αρ. 60515/03-09-1968
απόφασης (Β’ 507) κήρυξης έκτασης ως αναδασωτέα, του Νομάρχη Αχαΐας, για έκταση συνολι-
κού εμβαδού 3.777,669 στρεμμάτων που βρίσκεται στην ευρύτερη περιοχή της Δ.Ε. Πατρέων και
Δ.Ε. Ρίου του Δ. Πατρέων, ΠΕ Αχαΐας .
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ
ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Το άρθρο 280 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
3. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
4. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατείας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
5. Την υπ’ αρ. 15870/15-05-2017 υπουργική απόφαση
του Υπουργού Εσωτερικών περί διορισμού του Νικολάου Παπαθεοδώρου του Αγγελάκη ως Συντονιστή της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου (Υ.Ο.Δ.Δ. 250).
6. Την υπ’ αρ. 141194/04-07-2017 (Β’ 2262) απόφαση
του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιονίου.
7. Την παρ. 4 του άρθρου 44 του ν. 998/1979, που προστέθηκε με την παρ. 3 του άρθρου 36 του ν. 3698/2008,
όπως αντικαταστάθηκε με την παρ. 3 του άρθρου 35
του ν. 4280/2014.
8. Τις διαταγές του Υπουργείου Γεωργίας υπ’  αρ.:
α) 160417/1180/9-7-1980 «Οδηγίες για τις αναδασωτέες
εκτάσεις» β) 97870/2248/7-5-2009 εγκύκλιο ΥΠ.Α.Α.Τ./
Τμ. Αλλαγής Χρήσης. «Οδηγίες για την εφαρμογή άρθρ.
36 ν. 3698/2008» και την υπ’ αρ. 158/1978 γνωμοδότηση
του Νομικού Συμβουλίου του Κράτους.
9. Την υπ’ αρ. 60515/03-09-1968 απόφαση (Β’ 507) κήρυξης έκτασης ως Αναδασωτέα, του Νομάρχη Αχαΐας,
για έκταση εμβαδού 15.000 στρεμμάτων της περιοχής
λεκανών συγκεντρώσεως του χείμαρρου Χαράδρου, Ν.
Αχαΐας.
10. Την παρ. 9 του άρθρου 17 του ν. 3889/2010 (Α’ 185),
όπως αυτή προστέθηκε με την παρ. 3 του δεύτερου
άρθρου (τροποποιήσεις-προσθήκες) του ν. 4462/2017
(Α’ 39).
11. Την υπ’  αρ. 153373/441/22-02-2017 (ΑΔΑ:
61ΤΗ4653Π8-Ω7Θ) εγκύκλιο - διαταγή του ΥΠΕΝ «περιοχές κηρυγμένων αναδασωτέων εκτάσεων στους αναρ-
τημένους δασικούς χάρτες».
12. Το γεγονός ότι η εν λόγω έκταση εμφανίζεται στον
Μερικώς Κυρωμένο Δασικό Χάρτη Π.Ε. Αχαΐας (η υπ’ αρ.
320013/21-12-2017 απόφαση με ΑΔΑ: 6ΩΑ5ΟΡ1Φ-ΘΜ1
και ΦΕΚ Δ΄ 456), με κωδικό ΑΝ_ΠΑ & ΑΝ_ΑΑ (ΑΝαδασωτέα_Πράξη χαρακτηρισμού_ Άλλης μορφής από δασική).
13. Την υπ’ αρ. 236509/29-12-2021 αναφορά - θετική
πρόταση του Δασαρχείου Πατρών, αποφασίζουμε:
Ανακαλούμε μερικώς την υπ’ αρ. 60515/03-09-1968
απόφαση (Β’ 507) κήρυξης έκτασης ως αναδασωτέα, Νομάρχη Αχαΐας, για έκταση συνολικού εμβαδού 3.777,699
στρεμμάτων που βρίσκεται στην ευρύτερη περιοχή της
Δ.Ε. Πατρέων και Δ.Ε. Ρίου του Δ. Πατρέων, ΠΕ Αχαΐας,
η οποία κατά πλάνη περί τα πραγματικά περιστατικά
συμπεριελήφθη στην έκταση των 15.000 στρεμμάτων,
καθότι για τον λόγο ότι σύμφωνα με τα ανωτέρω (10
και 11) σχετικά, αφενός μεν στην ανωτέρω απόφαση
εξαιρούνται λεκτικώς όλες οι καλλιεργούμενες εκτάσεις,
οικισμοί, οδικό δίκτυο, εκτάσεις που έχουν αλλάξει χρήση με κάθε νόμιμη πράξη της Διοίκησης και εκτάσεις
χαρακτηρισμένες ως μη δασικές κατόπιν έκδοσης σχετικών τελεσίδικων διοικητικών πράξεων, αφετέρου δε
κατά την φωτοερμηνεία τους (σχετ. η υπ’ αρ. 10056/
17-01-2017 με ΑΔΑ: Ω4ΒΓΟΡ1Φ-ΕΕΣ, απόφαση της Διεύθυνσης Δασών Αχαΐας, περί θεώρησης του Δασικού
Χάρτη για όλη την Π.Ε. Αχαΐας) και κατόπιν σχετικού
ελέγχου του Δασαρχείου Πατρών, διαπιστώθηκε ο μη
δασικός χαρακτήρας τους. Η έκταση αυτή των 3.777,699
στρεμμάτων αποτελείται από τα τμήματα, όπως αυτά
απεικονίζονται στο συνημμένο διάγραμμα που συνοδεύει την παρούσα, κλίμακας 1:30000 με χρώμα πορτοκαλί.
Κατά τα λοιπά ισχύει η υπ’  αρ. 60515/03-09-1968
(Β΄ 507) απόφαση.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 7 Φεβρουαρίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
Ι
Αριθμ. 44020
(3)
Τροποποίηση ορίου λοιπών όρων δόμησης στο
Ο.Τ. 575Γ, με επιβολή όρων δόμησης του τομέα VI
Ε2, όπως και των όμορων οικοδομικών τετραγώνων, τα οποία εντάχθηκαν στο σχέδιο πόλης με
το Π.Δ. της 4-1- 1979 (Δ΄ 121) και αναθεωρήθηκαν με την υπ’ αρ. 811/17-2-1989 απόφαση του
Νομάρχη (Δ΄ 42/2003, σύμφωνα με το συνημμένο τοπογραφικό διάγραμμα.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 3, 186 και 283 του
ν. 3852/2010 «Νέα Αρχιτεκτονική της Αυτοδιοίκησης
κ.λπ. (Καλλικράτης)» (Α΄ 87), όπως τροποποιήθηκαν,
συμπληρώθηκαν, αντικαταστάθηκαν, διορθώθηκαν και
ισχύουν ως σήμερα.
2. Τις διατάξεις του π.δ. 129/2010 «Οργανισμός της Περιφέρειας Θεσσαλίας» που δημοσιεύθηκε στο ΦΕΚ Α’ 222,
όπως τροποποιήθηκε με την υπ’ αρ. 15840/156612/
04-10-2018 απόφαση του Συντονιστή Αποκεντρωμένης
Διοίκησης Θεσσαλίας - Στ. Ελλάδας (Β΄ 4788/).
3. Τις διατάξεις του ν.δ. της 17-7-1923 (Α΄ 228) «περί
σχεδίων πόλεων, κωμών και συνοικισμών του Κράτους
και οικοδομής αυτών», όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν
ως σήμερα.
4. Τις διατάξεις του ν. 1337/1983 (Α΄ 33), όπως τροποποιήθηκαν, συμπληρώθηκαν, αντικαταστάθηκαν, διορ-
θώθηκαν και ισχύουν ως σήμερα.
5. Τις διατάξεις των άρθρων 152 και 154 του π.δ. της
14/27.7.1999 «Κώδικας Βασικής Πολεοδομικής Νομοθεσίας» (Δ΄ 580).
6. Τις διατάξεις του άρθρου 29 του ν. 2831/2000 «Περί
τροποποίησης των διατάξεων του ν. 1577/1985 - Γ.Ο.Κ.
και άλλες πολεοδομικές διατάξεις» (Α΄ 140), όπως αντικαταστάθηκαν με το άρθρο 10 του ν. 3044/2002, περί
«Μεταφοράς συντελεστού δομήσεως κ.λπ.» (Α΄ 197).
7. Τις διατάξεις τις παρ. 8 του άρθρου 4 του ν. 2508/1997,
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
8. Τις διατάξεις του ν. 4067/2012 «Νέος Οικοδομικός
Κανονισμός» (Α΄ 79).
9. Την Εγκ.-43511/161/55/13-6-1988 (Εγκ.55/88) «Οδηγίες και προδιαγραφές για τροποποιήσεις, επεκτάσεις,
ρυμοτομικών σχεδίων».
10. Την Εγκ.-18894/6/5-5-2006 (Εγκ.6/06) «Άσκηση
αρμοδιοτήτων πολεοδομικού σχεδιασμού».
11. Την Εγκ.-29829/14-06-2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων/Περιφερειών για θέματα πολεοδομικού σχεδιασμού».
12. Τις διατάξεις του ν. 4315/2014 «Πράξεις εισφοράς
σε γη και σε χρήμα _ Ρυμοτομικές απαλλοτριώσεις και
άλλες διατάξεις.» (Α΄ 269).
13. Το από 04-1-1979 προεδρικό διάταγμα περί «Τροποποιήσεως και επεκτάσεως του ρυμοτομικού σχεδίου
Λάρισας και τροποποιήσεως ενιαίων όρων και περιορισμών δομήσεως των οικοπέδων αυτού» (Δ΄ 121).
14. Το από 25-4-1989 προεδρικό διάταγμα περί «Έγκριση πολεοδομικής μελέτης των πολεοδομικών ενοτήτων
15,16 και 17 και τμημάτων των πολεοδομικών ενοτήτων 7, 8 και 13 του Δήμου Λάρισας και τροποποίηση
του εγκεκριμένου ρυμοτομικού σχεδίου σε συνεχόμενη
περιοχή» (Δ΄ 388).
15. Την υπ’ αρ. 3964/06-12-95 απόφαση του Νομάρχη
Λάρισας (Δ΄ 72/1996) περί τροποποίησης ορίων τομέων
συντελεστή δόμησης στη Λάρισα.
16. Την Αναοριοθέτηση του αρχαιολογικού χώρου Λάρισας με την υπό στοιχεία ΠΠΟ/ΓΔΑΠΚ/ΑΡΧ/Α1/Φ15/
17000/763/21-4-2008 υπουργική απόφαση (ΑΑΠ 162).
17. Την υπ’ αρ. 8577/23-09-21 αίτηση της Ζωής Γρηγορίου για τροποποίηση του ορίου των λοιπών όρων
δόμησης στο Ο.Τ. 575Γ.
18. Την υπ’ αρ. 8779/30-09-2021 εισήγηση του Τμήματος Πολεοδομικού Σχεδιασμού, της Διεύθυνσης Πολεο-
δομίας προς την Επιτροπή Ποιότητας Ζωής του Δήμου
Λαρισαίων.
19. Την υπ’ αρ. 76/2021 ομόφωνη απόφαση της Επιτροπής Ποιότητας Ζωής του Δήμου Λαρισαίων.
20. Την υπ’ αρ. 259/2021 ομόφωνη απόφαση του Δημοτικού Συμβουλίου Δ. Λαρισαίων.
21. Την υπ’ αρ. 9720/25-10-2021 ανακοίνωση στον
ημερήσιο τύπο της απόφασης υπ’ αρ. 259/2021 του ΔΣ
Λαρισαίων την 26-10-2021 και 27-10-2021 σε δύο ημερήσιες τοπικές εφημερίδες.
22. Την υπ’ αρ. 9722/25-10-2021 ειδοποίηση της υπ’ αρ.
259/2021 απόφασης του ΔΣ Λαρισαίων, η οποία επιδόθηκε στους άμεσα ενδιαφερόμενους.
23. Την υπ’ αρ. 11330/02-12-2021 βεβαίωση του Αντιδημάρχου Πολεοδομίας σύμφωνα με την οποία δεν
ρυμοτομούνται οικοδομές που έχουν κτιστεί με νόμιμη
άδεια του ισχύοντος ρυμοτομικού σχεδίου και δεν καθίσταται μη άρτιο κανένα οικόπεδο.
24. Την υπ’ αρ. 11328/02-12-2021 βεβαίωση του Αντιδημάρχου Πολεοδομίας, σύμφωνα με την οποία δεν
υποβλήθηκε καμία ένσταση κατά της υπ’ αρ. 259/2021
απόφασης του ΔΣ Δ. Λαρισαίων.
25. Την υπ’ αρ. 11331/02-12-2021 αιτιολογική έκθεση
του τμήματος Πολεοδομικού Σχεδιασμού, της Διεύθυνσης Πολεοδομίας, του Δήμου Λαρισαίων.
26. Την υπ’ αρ. 11331/02-12-2021 αιτιολογική έκθεση
του τμήματος Πολεοδομικού Σχεδιασμού, της Διεύθυνσης Πολεοδομίας, του Δήμου Λαρισαίων.
27. Το Τοπογραφικό διάγραμμα που συντάχθηκε από
τον Αγρ.-Τοπογρ. Μηχ. Ιακωβάκη Κων/νο, θεωρημένο
από την Δ/νση Πολεοδομίας του Δήμου Λαρισαίων, που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
συνοδεύει την υπ’ αρ. 259/2021 απόφαση του ΔΣ Λαρισαίων και την παρούσα εισήγηση μας.
28. Το υπ’ αρ. 11332/02-12-2021 έγγραφο του Δήμου
Λαρισαίων με το οποίο διαβιβάστηκε στην Υπηρεσία μας
ο φάκελος της προτεινόμενης ρύθμισης του θέματος (υπ’
αρ. εισερχ. 476246/03-12-2021).
29. Την υπ’ αρ. 476542/03-12-2021 αίτηση επίσπευσης
διεκπεραίωσης φακέλου τροποποίησης του κου Ζήση
Γρηγορίου, λόγω προβλήματος στην αδειοδότηση και
διακοπής κατασκευαστικών εργασιών.
30. Την από 14-12-2021 εισήγηση μας προς το
ΣΥ.ΠΟ.Θ.Α. Π.Ε. Λάρισας, η οποία διαβιβάστηκε με το
υπ’ αρ. οικ.497423/16-12-2021 έγγραφο.
31. Το υπ’ αρ. 61/28-01-2022 έγγραφο του Συμβουλίου Πολεοδομικών Θεμάτων και Αμφισβητήσεων Π.Ε.
Λάρισας (υπ’ αρ. εισερχ. 40891/02-02-2022), με το οποίο
διαβιβάστηκε το απόσπασμα πρακτικού της 1ης Συνεδρίασης/28-01-2022 του ΣΥ.ΠΟ.Θ.Α. Π.Ε. Λάρισας, σύμ-
φωνα με οποίο το Συμβούλιο γνωμοδοτεί ομόφωνα κατ’
εισήγηση.
Επειδή:
1. Ο φάκελος είναι πλήρης, από τυπικής απόψεως και
έχουν υποβληθεί τα δικαιολογητικά, όπως ορίζει η εγκύκλιος υπ’ αρ. 55/1988, ο ν. 4067/2012 και οι Καταργούμε-
νες - Μεταβατικές Διατάξεις, άρθρο 6 του ν. 4315/2014.
2. Κατά της 17ης σχετικής απόφασης (259/2021)
του ΔΣ Λαρισαίων δεν υποβλήθηκε εμπροθέσμως καμία ένσταση, όπως βεβαιώνεται με την υπ’ αρ. 11328/
02-12- 2021 σχετική βεβαίωση του αντιδημάρχου Πολεοδομίας του Δ. Λαρισαίων.
3. Κάθε τροποποίηση εγκεκριμένου ρυμοτομικού σχεδίου πρέπει να κατευθύνεται από πολεοδομικά κριτήρια
και να αποβλέπει στη θεραπεία πολεοδομικών αναγκών,
υγιεινής, συγκοινωνίας, ασφάλειας, οικονομίας και αισθητικής, τις οποίες εμφανίζει η οικιστική ανάπτυξη και
διαμόρφωση της πόλης στην εξέλιξη της και να τεκμηριώνεται κατά τρόπο απόλυτα εμπεριστατωμένο.
4. Με την προτεινόμενη τροποποίηση αποκαθίσταται η
εσφαλμένη θέση του ορίου του τομέα των λοιπών όρων
δόμησης στο Ο.Τ. 575Γ, ώστε να συμπίπτει με το όριο
του ρυμοτομικού σχεδίου της ένταξης των οικοπέδων
σ’ αυτό και πριν την επέκτασή του, αφού εκ παραδρομής
δεν συμπεριλήφθηκε στην προηγούμενη τροποποίηση
του ορίου συντελεστή δόμησης, διότι «τα υπόψη όρια
συμπίπτουν με τα όρια του ρυμοτομικού σχεδίου πόλης
Λάρισας τα ισχύοντα προ των επεκτάσεων που έγιναν με
τα παραπάνω π.δ. (Δ΄ 354/1988 και Δ΄ 388/1989).
5. Οι τροποποιήσεις εγκεκριμένων ρυμοτομικών
σχεδίων πόλεων δεν πρέπει να επιφέρουν μείωση της
συνολικής επιφάνειας κοινόχρηστων χώρων, ούτε των
αναγκαίων κοινωφελών χώρων, σύμφωνα με τα γενικά
πλαίσια χρήσεων γης (ΓΠΣ, ΣΧΟΟΑΠ). Στη συγκεκριμένη
περίπτωση δεν επέρχεται μείωση κοινόχρηστων χώρων.
6. Από τις κανονιστικές διατάξεις της παρούσας Απόφασης δεν προκαλείται δαπάνη σε βάρος του Κρατικού
προϋπολογισμού και προϋπολογισμού του οικείου
Ο.Τ.Α., αποφασίζουμε:
1. την έγκριση της τροποποίησης του ορίου λοιπών
όρων δόμησης στο Ο.Τ. 575Γ, με επιβολή όρων δόμησης του τομέα VI E2, όπως και των όμορων οικοδομικών
τετραγώνων, τα οποία εντάχθηκαν στο σχέδιο πόλης με
το π.δ. της 4-1-1979 (Δ΄ 121) και αναθεωρήθηκαν με την
υπ’ αρ. 811/17-2-1989 απόφαση Νομάρχη (Δ΄ 183), η
οποία αναδημοσιεύθηκε στο στο ΦΕΚ Δ΄ 42/2003, όπως
περιγράφονται στο Τοπογραφικό Διάγραμμα, το οποίο
συνοδεύει την υπ’ αρ. 259/2021 απόφαση του Δ.Σ. Λαρισαίων και την παρούσα απόφαση.
2. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
3. Επιτρέπεται η υποβολή προσφυγών στον Γ.Γ. Αποκεντρωμένης Διοίκησης Θεσσαλίας και Στερεάς Ελλάδας
μέχρι συστάσεως της αυτοτελούς Υπηρεσίας εποπτείας
ΟΤΑ (Ελεγκτής Νομιμότητας), μόνο για παράβαση του
Νόμου, σύμφωνα με τις διατάξεις του άρθρου 227 του
ν. 3852/2010 (Α΄ 87), όπως αντικαταστάθηκε με το άρθρο
118 του ν. 4555/2018 (Α΄ 133) και σε προθεσμία δέκα πέντε (15) ημερών, από τη δημοσίευσή της ή την ανάρτησή
της στο διαδίκτυο ή από την κοινοποίηση της ή αφού
έλαβε γνώση αυτής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
Η απόφαση αυτή με το σχεδιάγραμμα που τη συνοδεύει να δημοσιευθεί στην Εφημερίδα της Κυβερνήσεως.
Λάρισα, 3 Φεβρουαρίου 2022
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 101/10.03.2022
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20220400101.pdf | Tokens: 27318]